# EMAIL TEMPLATE

Subject: Eta a ap bay avantaj siplemantè SNAP pandan 3 mwa apati mwa avril 2023

Body:

Alo (add who you are sending to),

Pandan COVID, fanmi Massachusetts yo te resevwa avantaj siplemantè Pwogram Asistans Nitrisyon Siplemantè (SNAP). Aksyon gouvènman federal la te mete fen nan avantaj siplemantè sa yo nan dat 2 mas 2023.

**Eta a ap apwouve avantaj siplemantè SNAP pou mwa avril, me ak jen pou ede fanmi yo achte manje epi bay yon soulajman nan peman federal yo.**

Yo pral mete peman siplemantè sa yo sou kat EBT: 7 avril, 2 me ak 2 jen pou avantaj mwa anvan ou yo. Pa egzanp, nan mwa avril w ap resevwa SNAP siplemantè pou avantaj SNAP mas ou yo.

Avantaj siplemantè leta finanse yo ap rive jiska 40% diferans ki genyen ant kantite avantaj SNAP nòmal ou chak mwa ak kantite maksimòm SNAP pou kantite moun ki nan kay ou a, ak yon montan minimòm de $38 pa mwa. Sa vle di si w resevwa kantite maksimòm avantaj SNAP pou kantite moun ki nan kay ou a, w ap resevwa $38 pa mwa pou SNAP siplemantè.

Apati mwa Jiyè, fwaye w ap resevwa yon sèl peman SNAP. Montan sa a se avantaj nòmal ou chak mwa. Ou ka jwenn kantite lajan nòmal ou sou DTA Connect oswa tande enfòmasyon sou ka w la lè w rele 877-382-2363.

Avantaj SNAP ki pa itilize yo ap transfere de mwa a mwa. Sonje pou [chanje PIN lan nan kat EBT ou](http://www.mass.gov/protectyourebt) regilyèman pou pwoteje avantaj ou yo. Epitou, pa janm bay enfòmasyon pèsonèl ou, nimewo kat EBT, oswa PIN pou moun ki pa idantifye yo oswa nan yon lyen yo bay pa tèks oswa imèl.

**Kijan mwen ka pwofite pi plis nan SNAP mwen an?**

Men avantaj maksimòm SNAP yo:

|  |  |
| --- | --- |
| Kantite moun ki nan Fwaye a | Avantaj Maksimòm SNAP pa Mwa |
| 1 | $281 |
| 2 | $516 |
| 3 | $740 |
| 4 | $939 |
| 5 | $1,116 |
| 6 | $1,339 |
| 7 | $1,480 |
| Chak moun ki ajoute | + $211 |

Si kantite lajan SNAP nòmal ou a pi ba pase sa ki anwo a, SNAP ou a ka ogmante si ou enfòme DTA sou depans sa yo:

* Depans medikal ki depase $35 pa mwa pou nenpòt moun ki nan fwaye SNAP ou ki gen 60 an oswa plis oswa ki gen yon andikap,
* Ogmantasyon pri lojman ou (lwaye/ipotèk), epi
* Depans swen pou timoun oswa adilt ki andikape (si nenpòt moun nan fwaye SNAP ou a ap travay, ap chèche travay, oswa nan lekòl).

DTA pa bezwen prèv nan men ou konsènan depans sa yo – jis di yo enfòmasyon yo. Si yo bezwen nenpòt prèv, yo pral di w.

Epitou, di DTA si revni ou te bese.

**Enfòme DTA sou depans ki ka ogmante SNAP ou lè w:**

* Ekri enfòmasyon yo epi voye yo bay DTA atravè [DTA Connect](http://www.mass.gov/contactdta)
* Rele Liy Asistans Direk DTA a nan 877-382-2363
* Vizite yon [biwo lokal DTA](https://www.mass.gov/orgs/department-of-transitional-assistance/locations)
* Voye enfòmasyon alekri yo nan lapòs bay Faks enfòmasyon yo ekri yo bay DTA Document Processing Center, 617-887-8765
* Travay ak youn pami plis pase 100 patnè kominote sansibilizasyon SNAP DTA yo

Aprann plis sou kijan pou kontakte DTA nan[Mass.gov/ContactDTA](http://www.mass.gov/contactdta).

**Èske w bezwen plis èd?**

* HIP remèt lajan sou kat EBT w lè w itilize SNAP pou w achte fwi ak legim lokal nan men machann fèm HIP yo, jiska $40, $60 oswa $80 pa mwa selon kantite moun ki nan kay la. Aprann plis sou HIP: [Mass.gov/HIP](http://www.Mass.gov/HIP)
* 0Jwenn èd ak taks 2022 ak nenpòt estimilis COVID oswa lajan Kredi Taks pou Timoun ou dwe: [FindYourFunds.org](https://FindYourFunds.org)
* Èd nan Lwaye oswa ipotèk: [Mass.gov/covidhousinghelp](http://www.mass.gov/covidhousinghelp) oswa rele 2-1-1
* Asistan pou ede peye pou chofaj: [Toapply.org/MassLIHEAP](https://Toapply.org/MassLIHEAP) oswa rele 800-632-8175
* Lajan pou ede peye pou entènèt la oswa yon òdinatè: [GetInternet.gov](https://GetInternet.gov), [AccedeAInternet.gov](https://AccedeAInternet.gov)
* Si ou gen timoun/ansent epi ou pa gen revni oswa ou gen revni ki ba, ou ka anmezi pou resevwa avantaj lajan kach TAFDC. Si w gen 65 an oswa pi gran oswa si ou andikape ki pa gen revni oswa ki gen revni ki ba anpil, ou ka anmezi pou resevwa avantaj lajan kach EAEDC. Aprann plis epi aplike: [DTAConnect.com](http://www.dtaconnect.com)
* Resous Manje Kominotè: rele oswa voye tèks nan Project Bread’s FoodSource Liy Dirèk 1-800-645-8333
* Si w gen timoun ki poko gen 5 an/ansent oswa ap bay tete, ou ka kalifye pou pwogram nitrisyon WIC la: [Mass.gov/WIC](https://www.mass.gov/WIC) oswa rele call 800-942-1007
* Tout elèv K-12 ka jwenn manje gratis nan lekòl ane lekòl sa a

Aprann plis: [Mass.gov/ExtraCOVIDSNAP](https://Mass.gov/ExtraCOVIDSNAP)

Sensèman,

(Enter who it is from here)